Document ID: /roh_data/filtered/fineweb-2-filterrobots_roh.jsonl.gz/54118

Vi da la scena da casinos en Svizra na sa mida pauc, quai ha il Cussegl federal decidì. El ha surdà las licenzas per ils onns 2025 fin 2044. En l'avegnir pon ins giugar en 22 lieus en Svizra en casinos. En il Grischun è quai vinavant il cas a San Murezzan ed a Tavau. Dentant vulan ils gestiunaris a San Murezzan avrir il casino da nov l'entir onn. Ed a Tavau è previs da midar en in lieu pli attractiv. La lubientscha d'offrir gieus en l'internet ha il Cussegl federal dà da nov a 12 casinos. Quai èn uschè bleras licenzas per giugar online sco anc mai.
28 dumondas e 22 concessiuns
Er en auters lieus en Svizra datti midadas. Uschia vegnan vitiers a Losanna ed a Winterthur ulteriurs casinos. Persuenter vegni a Schaffusa betg pli a dar in casinos. En tut eran 28 dumondas per concessiuns entradas. La dumonda da Schaffusa n'eria betg cumpletta, uschia ha il Cussegl federal decis da